stanford-oval/wikipedia huggingface dataset:
למוניקה גארט
קריירת משחק

בעודו משחק סלאמבול, גארט קיבל תפקיד בפרק של סדרת הטלוויזיה מגרש ביתי. לאחר מכן, הוא חתם עם סוכן והמשיך לקבל תפקידים מינוריים בסדרות טלוויזיה כמו "הות'ורן", "CSI: מיאמי" ו"NCIS", כמו גם בסרטים כמו רובוטריקים 3: אפלת הירח. בשנת 2011 החל גארט בתפקיד חוזר כסגן השריף קיין בסדרת הטלוויזיה ילדי האנרכיה. הוא הופיע ב-17 פרקים בין השנים 2011 ל-2014.
בשנת 2016, שיחק גארט בשני תפקידים מרכזיים, הראשון, כסגן קמרון בורק בספינה האחרונה של TNT, והשני כסוכן השירות החשאי מייק ריטר בסדרת הטלוויזיה "השורד המיועד" של רשת ABC. דייוויד גוגנהיים, היוצר והמפיק הראשי של האחרון, אמר כי הם היו "זקוקים למישהו שיוכל לזרוק את ג'ק באואר למכונית", אך שיהיה  "טוב לב ושיהיה רגיש". דמותו של מייק ריטר הפכה לחביבה על קהל המעריצים וגארט שיחק בסדרה במשך שתי העונות הראשונות, עד לביטולה הראשוני. לאחר שהסדרה נמכרה לנטפליקס, גארט אישר בטוויטר כי לאחר "משא ומתן ממושך" הוא לא ישוב אליה בגלל מגבלות תקציב.
חיים אישיים

גארט התחתן עם השחקנית מינה איבנובה ב-27 באפריל 2017.
פילמוגרפיה נבחרת > קולנוע

| שנה | סרט | תפקיד | הערות |
| --- | --- | --- | --- |
| 2011 | רובוטריקים 3: אפלת הירח | העוזר של מורשאוור |  |
| 2019 | ראשוני | ג'ון רינגר |  |
| 2019 | חסד אחרון | לוגן קרטרייט |  |
| TBA | Takeover | שריף היצ'נס |  |
| TBA | Osiris |  |  |
פילמוגרפיה נבחרת > טלוויזיה

| שנה | סדרה | תפקיד | תפקיד | הערות | אסמכתא |
| --- | --- | --- | --- | --- | --- |
| 2008 | מגרש ביתי | ג'רום | ג'רום | פרק: "סימפתיה לשטן" |  |
| 2011–2014 | ילדי האנרכיה | סגן השריף קיין | סגן השריף קיין | 17 פרקים |  |
| 2012 | Suiits | רוברטו סוליס | רוברטו סוליס | פרק: "כוכבית" |  |
| 2012–2013 | מייק ומולי | ג'יימס | ג'יימס | 2 פרקים |  |
| 2012 | חיות פוליטיות | הסוכן קלארק | הסוכן קלארק | 3 פרקים |  |
| 2014 | משפחה מודרנית | סדרן | סדרן | פרק: "יום הולדתה ה-21 של היילי" |  |
| 2016–2018 | השורד המיועד | מייק ריטר | מייק ריטר | 38 פרקים |  |
| 2016–2018 | הספינה האחרונה | סגן TAO קמרון בורק | סגן TAO קמרון בורק | 15 פרקים |  |
| 2018–2019 | סופרגירל | מאר נובו / מוניטור | אנטי מוניטור | כוכב אורח (עונה 4), מיין (עונה 5); 5 פרקים |  |
| 2018-2020 | החץ | מאר נובו / מוניטור | אנטי מוניטור | כוכב אורח (עונה 7), מיין (עונה 8); 8 פרקים |  |
| 2018-2019 | הפלאש | מאר נובו / מוניטור | אנטי מוניטור | כוכב אורח (עונה 5), מיין (עונה 6); 6 פרקים |  |
| 2019-2020 | אגדות המחר | מאר נובו / מוניטור | אנטי מוניטור | כוכב אורח (עונה 4), (עונה 5); 2 פרקים |  |
| 2019 | באטוומן | מאר נובו / מוניטור | אנטי מוניטור | ראשי (עונה 1); 2 פרקים |  |
| 2020 | תרגיע | השוטר האריס | השוטר האריס | פרק: "שבח לא מספיק" |  |
| 2021 | Delilah | קייסי | קייסי | 6 פרקים |  |
| 2021 - 2022 | 1883 | תומאס | תומאס | תפקיד ראשי; 10 פרקים |  |
| 2022 | רשימת החיסול | המפקד פוקס | המפקד פוקס | 5 פרקים |  |
| 2023 | הלביאות: מבצעים מיוחדים | טאקר | טאקר | תפקיד ראשי; 8 פרקים |  |
פילמוגרפיה נבחרת > משחקי וידאו

| שנה | כותרת | תפקיד | הערות |
| --- | --- | --- | --- |
| 2011 | "אלוף הלילה" | אנדרה בישופ |  |
| 2011 | "צורך במהירות" | יריב רייסר 2 / סיירת כביש מהירה |  |
| 2019 | Call of Duty: Warfare Modern | סמל גריגס |  |
הערות שוליים

↑  "Why rising actor LaMonica Garrett should be on your radar - AOL Entertainment". Aol.com. נבדק ב-2018-01-28.
1 2 3 4 5  Weinreb, Micheal. "'Designated Survivor' actor LaMonica Garrett goes from High School Football Player to Hollywood Star". Muscle and Fitness. נבדק ב-11 בדצמבר 2018. {{cite web}}:  (עזרה)
↑  "LaMonica Garrett: Biography". IMDb. נבדק ב-11 בדצמבר 2018. {{cite web}}:  (עזרה)
↑  "LaMonica Garrett on Twitter". Twitter. 21 בספטמבר 2018. {{cite web}}:  (עזרה)
↑  Lee, Jess (3 בנובמבר 2019). "Designated Survivor star opens up about being dropped from the cast for season 3". Digital Spy. נבדק ב-4 בנובמבר 2019. {{cite web}}:  (עזרה)
↑  "LaMonica Garrett Does Not Hide His Married Life With Wife! But Are They Parents Yet?". Live Ramp Up. 8 באוקטובר 2017. {{cite web}}:  (עזרה)
↑  Anderson, Jenna (20 ביולי 2019). ""Crisis on Infinite Earths": LaMonica Garrett to Play the Anti-Monitor". Comicbook.com. נבדק ב-22 ביולי 2019. {{cite web}}:  (עזרה)
↑  https://www.cbr.com/crisis-fan-film-marvel-dc-lamonica-garrett-voice-over/
| --- | --- |
בקרת זהויות :  LCCN: no2019025013  VIAF: 2268155105812576320005   WorldCat (עם VIAF): 2268155105812576320005
מהנדסים צעירים

קבוצת העשור - מהנדסים צעירים בע"מ, המוכרת במותג מהנדסים צעירים (באנגלית: e² Young Engineers), היא חברה ישראלית המתמחה במתן פתרונות חינוכיים המשלבים לגו ו-K’NEX לילדים ולנוער.
החברה נוסדה בשנת 2008, ברחובות, על ידי אמיר עשור (בעל תואר ראשון במדעי המחשב וכלכלה מטעם האוניברסיטה הפתוחה), שעשה שימוש בלגו טכני ו-קונקס לצורכי חינוך להנדסה. החברה מפעילה חוגים בכ-300 מרכזי לימוד בפריפריה, במגזר החרדי ובמגזר הערבי בישראל, ופועלת במספר מדינות.[דרוש מקור]
מהנדסים צעירים מפעילה חוגים והפעלות לגו. מטרת חוגי החברה היא פיתוח יכולותיהם המוטוריות של המשתתפים, עידוד חשיבה עצמאית יוצרת, פיתוח יכולת ניתוח של תהליכים הנדסיים, העשרת הידע התאורטי והיישומי בתחום הפיזיקה, מתמטיקה, פיתוח התקשורת ויכולת העבודה הבין אישית, כיחידים וכצוות.
עקרונות מדעיים בתוכניות מומחשים בעזרת סיפורים, הדגמות ושימוש בלגו בגישה לימודית המשלבת חינוך ובידור.
תחומי הלימוד

חשבון בסיסי ומורכב - אינטגרציה בין הנדסה מכנית לבין פעולות מתמטיות.
העשרה - הכרת פילוסופים ותאורטיקנים מתחומי הפיזיקה.
הכרת חוקי פיזיקה - אנרגיה קינטית ופוטנציאלית, שיטות להגברה וחסכון בכוח, כוח צנטריפוגלי ועוד.
חקר ובנייה - באמצעות כלי תעופה, רובוטים, כלי תחבורה ייעודיים, מעליות ומנופים.
שיטת לימוד

שיטה המושתתת על מחקרים תאורטיים, מבחנים מעשיים ומבדקי סטטיסטיקה, ופותחה על פי תורת הבידור החינוכי EDUTAINMENT. החוגים בשיטה זו כוללים אלפי ילדים מרחבי העולם אשר לומדים את בסיס יסודות המדעים, ההנדסה, הפיזיקה והמתמטיקה, ומיישמים את הלימוד באמצעות בנייה ומשחק בדגמי לגו טכני ממונע ו-K’NEX. השיטה מתבססת על 4 עקרונות:
משחקים - כדרך הטובה ביותר ללמידה.
סקרנות - כתכונה חשובה ללמידה.
חוויה - בניית דגמים להמחשת עקרונות הנדסיים באופן חווייתי.
הבנה - באמצעות תקשורת נכונה להבנת החומר הנלמד.
השיטה מותאמת לאוכלוסיות מיוחדות, ילדים בעלי הפרעות קשב וריכוז, חירשים, עיוורים, קשישים, PDD, ADHD, וילדים ברוכי כישרונות.
חוגים

חכמולוגי - חוגים לגני ילדים. העשרה בתחום הידע הכללי ומתן כלים לפתרונות הנדסיים.
לגו אתגרי - חוגים לילדי כיתות א' - ה'. עיקרם של חוגים אלו הם לימוד עקרונות תאורטיים באמצעות דגמים שונים. מטרתם העיקרית היא פיתוח היכולות המוטוריות של גילאי בית הספר היסודי.
גלילגו טכני - חוגים לכיתות ד' - ח'- מציאת פתרונות במסגרת עבודת צוות לבניית מכונות מורכבות.
רובוטיקה והנדסת תוכנה - חוגים לתלמידי כיתות ו' - ט', בתחום הנדסת תוכנה ומכונות, תוך חקירה מתמטית, פיזיקלית ושימוש בכלים הקשורים אל תחום הנדסת התוכנה.
פרסים

2011 - זכייה בתחרות בינלאומית ליזמות של הארגון הבינלאומי YBI שבראשו עומד הנסיך צ'ארלס. חברת מהנדסים צעירים נשלחה לתחרות מטעם קרן שמש ליזמים צעירים ואת החברה ליוו ערן מאיר והמנכ"לית מיכל אבן חן.
2012 - זכייה בתחרות העסקים הישראלית השנתית של בנק הפועלים וידיעות אחרונות.
פעולות

2013 - תערוכת לגו בישראל Beyond The Brick בגני התערוכה בתל אביב כללה 150,000 מבקרים ופורסמו מעל מאה כתבות שונות אודות התערוכה. תערוכת לגו טכנולוגית אינטראקטיבית.
2014 - בודפשט. הונגריה. תערוכת לגו אינטראקטיבית.
2014 - פורום בינלאומי ליזמות ברוסיה, מוסקבה והעיר רוסטוב. YBR בשיתוף משרד הכלכלה של הפדרציה הרוסית.
2014 - סדנאות סביבולגו ברחבי ישראל. נובמבר 2014.
הערות שוליים

↑   ראיון ברשת CNBC בעקבות הזכייה בתחרות יזמות
↑  ynet, תחרות 2012: הזוכים של השנה שעברה, באתר ynet, 4 בינואר 2013
↑  Beyond The Brick סרטון מהתערוכה בשנת 2013 בארץ ישראל
↑  סרטון מהתערוכה אתר IBLF Russia
מהנדסים ללא גבולות

צוות של "מהנדסים ללא גבולות": התקנת פאנלים סולריים על גג בית חולים באפריקה.
"מהנדסים ללא גבולות" (בצרפתית: Ingénieurs Sans Frontières - ISF) הוא כינוי לארגונים קהילתיים שלא למטרת רווח שעוסקים במיזמים הנדסיים בינלאומיים. רוב העיסוק כיום מופנה כלפי שיפור אורח חייהם של אזרחי מדינות עולם שלישי באפריקה ובאסיה.
הארגונים נוסדים במדינות מתועשות שונות והם עצמאיים ובלתי תלויים זה בזה. אולם המדיניות הרווחת בכולם היא מתן נקודות זכות אקדמיות לסטודנטים המתחייבים לפרויקט[דרוש מקור].
היסטוריה

הקבוצה הראשונה של מהנדסים ללא גבולות נוסדה ב-1982 בצרפת על ידי פיליפ מאהרר (Philippe Mahrer) והורכבה מסטודנטים להנדסה בכל רחבי צרפת. כיום ישנם כ-900 חברים בארגון הצרפתי, המגיעים מ-80 בתי ספר להנדסה.
בנובמבר 2002 הוקם הארגון הבינלאומי EWB-I (קיצור של International) על ידי ברנרד אמדיי, פרופסור להנדסה אזרחית, לאחר שהקים את הסניף האמריקאי (EWB-USA) שנתיים קודם לכן. מטרת הארגון הבינלאומי היא לקשר בין כל ארגוני "מהנדסים ללא גבולות" ברחבי העולם.
סניפים

| --- | --- |
 אוסטרליה  איטליה (Ingegneria Senza Frontiere)  אנגליה  ארצות הברית  בלגיה (Ingenieurs zonder Grenzen, Ingénieurs Sans Frontières)  גרמניה (Ingenieure ohne Grenzen)  דנמרק:  הודו  הונג-קונג  יפן (国境なき技師団)  ישראל  צרפת (Ingénieurs Sans Frontières)  קנדה  שוודיה (Ingenjörer och Naturvetare utan Gränser)
רשימת כל הסניפים
סניפים > הסניף בישראל

הארגון החל פעילותו בישראל בשנת 2008 ביוזמת ד"ר ורד בלאס מי שהייתה פעילה מרכזית ויו"ר סניף הארגון באוניברסיטת UCSBו והובילה משלחות סיוע הומניטרי-הנדסי לקהילות מבודדות בהרי האמדים בפרו, מייסדת העמותה ועומדת בראש הארגון בישראל מיום הקמתו ועד עתה. העמותה נשענת על פלטפורמת המוסדות האקדמאים בצורה פרויקטאלית.
תחילה הוקם סניף ראשון בטכניון בחיפה ואחר כך הוקמו סניפים נוספים באוניברסיטה העברית בירושלים, הפקולטה לחקלאות ברחובות, מכללת אפקה ואוניברסיטת תל אביב.
הפעילות הישראלית של הארגון יוצאת אל הפועל בפרויקטים בינלאומיים, שת"פ אזורי העמותה נשענת על פלטפורמת המוסדות האקדמאים בצורה פרויקטאלית כמנוף לשינוי בישראל.
גלריה

בניה אקולוגית בת-קימא בנפאל.
מתקן לטיהור מים בשיטת UV באפריקה.
ראו גם

רופאים ללא גבולות
הערות שוליים

↑  History, באתר האמריקאי של הארגון
↑  Bernard Amadei
↑  About EWBI, באתר הבינלאומי של הארגון
מארי גל-מאן

| --- | --- |
גל-מאן בפורום הכלכלי העולמי בדאבוס, 2012
גל-מאן בפורום הכלכלי העולמי בדאבוס, 2012
 לידה:  15 בספטמבר 1929 מנהטן תחתית, ארצות הברית 
 פטירה:  24 במאי 2019 (בגיל 89) סנטה פה, ארצות הברית 
 שם לידה:  Murray Gell-Mann 
 ענף מדעי:  פיזיקה
 מקום מגורים:  ארצות הברית 
 מקום קבורה:  Red Butte Cemetery 
 מקום לימודים:  קולג' ייל  בית הספר של קולומביה  אוניברסיטת ייל  המכון הטכנולוגי של מסצ'וסטס  ג'ונתן אדוארדס קולג' 
 מנחה לדוקטורט:  ויקטור וייסקופף 
 מוסדות:  אוניברסיטת שיקגו  המכון הטכנולוגי של קליפורניה 
 תלמידי דוקטורט:  Norman Dombey, William C. Davidon, Donald F. DuBois, Kenneth Young, Rod Crewther, כריסטופר טי היל, Henry Hoyt Hilton, סידני קולמן, Carl Iddings, Philip Moss Platzman, James Hartle, קנת וילסון, Sam M. Berman, Jon Mathews, Cosmas Zachos, Todd Brun, George Chapline, Jr. 
 פרסים והוקרה:  מלגת גוגנהיים (1971)  מדליית פרנקלין (1967)  פרס ארנסט לורנס (1966)  פרס דני היינמן לפיזיקה מתמטית (1959)  פרס ג'ון קרטי לקידום המדע (1968)  פרס לזכר ריצ'טמייר (1966)  פרס ויליאם פרוקטר להישג מדעי (2004)  מדליית הלמהולץ (2014)  פרס נובל לפיזיקה (1969)  חבר זר של החברה המלכותית (20 באפריל 1978)  הומניסט השנה (2005)  מדליית אלברט איינשטיין  עמית הוועדה למחקר סקפטי  עמית החברה הפיזיקלית האמריקאית  עמית האקדמיה האמריקאית לאמנויות ולמדעים  עמית של האקדמיה הפקיסטנית למדעים 
 בן או בת זוג:  J. Margaret Dow  Marcia Southwick 
 מספר צאצאים:  2 
 הערות:  יהודי
 tuvalu.santafe.edu/~mgm
 תרומות עיקריות
 גילוי הקווארק
 חתימה:   
 
מארי גל-מאן (באנגלית: Murray Gell-Mann;‏ 15 בספטמבר 1929 – 24 במאי 2019) היה פיזיקאי יהודי-אמריקאי, פרופסור במכון הטכנולוגי של קליפורניה, זוכה פרס נובל לפיזיקה לשנת 1969 על עבודתו בתאוריית החלקיקים האלמנטריים. נודע בין השאר בשל גילוי הקווארק.
ביוגרפיה

גל-מאן נולד בניו יורק למשפחת מהגרים יהודים מצ'רנוביץ, בשנת השפל הגדול (1929) בארצות הברית. בבגרותו, שינה את שם משפחתו מ"גלמן" ל"גל-מאן", במטרה לטשטש את מוצאו היהודי. אביו, ארתור גלמן, שהיגר מאוסטרו-הונגריה, פתח בית ספר לשפות שבו ניסה ללמד מהגרים לדבר אנגלית רהוטה. בבית הספר לימדו גם צרפתית, ספרדית, איטלקית ופורטוגזית. אולי זו אחת הסיבות לכך שגל-מאן שלט במספר רב של שפות. לפי עדותו, כאדם קפדן הוא נטה לתקן שגיאות בצרפתית וספרדית בתפריטי מסעדות אמריקניות.
אחיו בן הצית בו את הסקרנות להתבוננות בטבע. אף על פי שגדלו בניו-יורק, הם הצליחו למצוא איים ירוקים שבהם שרדו בעלי חיים וניתן היה לעקוב אחרי התפתחותם. יחד עם אחיו, גילה את הרבגוניות שבטבע ואת הצורך להגן עליו. המראה של אזורי טבע מועטים בסביבת ניו-יורק, ההולכים ונכבשים על ידי כבישים ובתי מגורים, הוליד בו את המודעות לסופיותו של כדור הארץ ולפגיעתם של מעשי אדם בחברות החי והצומח. מכאן, צמח אצלו הצורך לפעול כדי להגן על המין האנושי וכדור הארץ מפני נטיית האדם להשמיד מינים רבים של בעלי חיים וצמחים.
ביוגרפיה > ראשית דרכו האקדמית

את לימודיו באוניברסיטת ייל התחיל בגיל 15, ובשנת 1948 קיבל בה תואר ראשון בפיזיקה. בשנת 1951, קיבל תואר דוקטור לפיזיקה מ-MIT, על עבודה בהנחיית ויקטור וייסקופף. את הפוסט-דוקטורט עשה במכון ללימודים מתקדמים בפרינסטון. בשנים 1952–1954 לימד באוניברסיטת שיקגו. בתקופה זו הציע תאוריה חדשה לסיווג חלקיקי הקרינה הקוסמית קאון והיפרון שהתגלו אז. במסגרת תאוריה זו, הציע גל-מאן כי המספר הקוונטי מוזרות משתמר תחת הכוח החזק וכוח אלקטרו-מגנטי, אך לא תחת הכוח החלש.
בשנת 1955 מונה לפרופסור חבר במכון הטכנולוגי של קליפורניה. משנודע לאנשי המכון הטכנולוגי שאוניברסיטאות אחרות מחזרות אחר גל-מאן, הוא קודם החל מ-1 ביולי 1956 לפרופסור מן המניין, וכך הוא נשאר במכון הטכנולוגי עד לפרישתו ב-1993. גל-מאן היה הראשון שמונה על ידי המכון לפרופסור מן המניין בגיל כה צעיר. בשנת 1956 תואר גל-מאן בעיתונות:
בסוף 1957, לאחר שיגור ספוטניק 1 והחשש בארצות הברית מפני פיגור מדעי לעומת ברית המועצות, הוזכר שמו של גל-מאן כתקווה של ארצות הברית, יחד עם ג'ק שטיינברגר, ריצ'רד פיינמן ואגה בוהר. בשנת 1960 נמנה גל-מאן על ידי כתב העת הכלכלי "פורצ'ן" ברשימת 11 הפיזיקאים הגדולים של ארצות הברית
ביוגרפיה > חלקיקים תת-אטומיים

בשנת 1958 גל-מאן וריצ'רד פיינמן, במקביל לצוות של ג'ורג' סודרשן ורוברט מרשק, גילו את המבנה הכיראלי של הכוח החלש.
רעיון נוסף שלו הוא נוסחת גל-מאן-אוקובו שהתבססה על תוצאות אמפיריות, ובהמשך קיבלה הסבר תאורטי במודל הקווארק שלו. גל-מאן ואברהם פאיס היו מעורבים במתן הסבר לתופעות חידתיות הקשורות בחלקיקים אלה. בהמשך פיתח את נוסחת גל-מן-נישיג'ימה.
בשנת 1960 פרסם, יחד עם מוריס לוי, את סיגמה מודל של הפאיונים, שהסביר אינטראקציות באנרגיה נמוכה של פאיונים.
בשנים 1960–1961 פיתח במקביל לעבדוס סלאם, יובל נאמן וג'ון וורד תאוריה סימטרית למבנה החלקיקים היוצרים את הכוח החזק, המסביר את קיומם ותכונותיהם של החלקיקים התת-אטומיים בעזרת מודל המבוסס על חבורת הסימטריה  SU\left(3\right), שאותו כינה "דרך השמונה" (The Eightfold way). בשנת 1962 הציע גל-מאן על סמך מדידות במעבדה, במקביל להצעה של יובל נאמן על סמך ניתוח תאורטי, להוסיף חלקיק נוסף, את האומגה מינוס, לחלקיקים שנכללו בתאוריה עד אז. גילוי חלקיק  \,\Omega ^{-} במעבדה הלאומית ברוקהייבן בראשית 1964, שקיומו ותכונותיו נחזו על ידי המודל של גל-מאן ושל נאמן אישש את המודל וריכז אל התאוריה תשומת לב ציבורית. יחד עם נאמן פרסם את הספר "The Eightfold Way", שכלל את מאמריהם בתחום זה.
בשנת 1963 גל-מאן וג'ורג' צווייג שיערו שניתן להסביר את כלל החלקיקים התת-אטומיים כמורכבים ממספר מועט של חלקיקים יסודיים. גל-מאן כינה חלקיקים יסודיים אלו בשם קווארקים. השם לקוח מ"אשכבה לפינגאן" של ג'יימס ג'ויס: "שלושה קווארקים למר מארק!" (אנגלית: !Three quarks for Muster Mark), למילה בהקשרה המקורי לא הייתה משמעות ברורה.
בשנת 1969 זכה גל-מאן בפרס נובל לפיזיקה על חלקו בסיווג החלקיקים האלמנטריים ופעולותיהם ההדדיות.
בשנת 1972 פיתח יחד עם הפיזיקאים הרלד פריטש והיינריך לויטוויילר את הרעיון של מטעני צבע כמקור לשדה החזק, ובכך הניחו את היסודות לכרומודינמיקה קוונטית.
בשנות ה-70 ובתחילת שנות ה-80 נמנה עם תומכי תורת המיתרים, שנחשבה באותן שנים לתאוריה שולית.
ביוגרפיה > שנים מאוחרות

בשנת 1984 נמנה עם קבוצת המדענים שהקימה את מכון סנטה פה למחקר בינתחומי של מערכות מורכבות מסתגלות.
לאחר פרישתו מהמכון הטכנולוגי של קליפורניה כפרופסור אמריטוס וכן היה פרופסור באוניברסיטת ניו מקסיקו באלבקרקי ובאוניברסיטת דרום קליפורניה.
בשנת 1994 יצא לאור ספרו "הקווארק והיגואר", שיצא לאור גם בתרגום לעברית. בספרו תיאר גל-מאן אוסף של קשרים מיוחדים בין מודלים פיזיקליים לבין תופעות טבע ותחומי עיסוק אנושיים. הוא טען שרוב האנשים רואים את חוקי הפיזיקה כמדויקים וככאלה שכמעט שאינם ניתנים לשינוי, בעוד שתחומים כמו: ארכאולוגיה, בלשנות, חקר הטבע, היסטוריה - עוסקים בחוקים מקורבים בלבד. הספר בוחן, בין השאר, מה מייחד מערכות סתגלניות מורכבות, העוברות תהליכים מורכבים, כגון: למידה ואבולוציה, בניגוד למערכות שאינן סתגלניות, אך מורכבות ביותר, כגון: כוכבים וגלקסיות. דוגמאות למערכות סתגלניות מורכבות ניתן למצוא החל ברמת המיקרו, כגון מערכות וירוסים או חיידקים הלומדים להתנגד לאנטיביוטיקה, ועד למערכות מאקרוסקופיות, דוגמת ילד, מושבת נמלים ומערכות מחשב. גל-מאן טען שמערכת החוקים הפיזיקלית, עד כמה שהדבר נראה מוזר, היא מערכת פשוטה, המאפשרת את צמיחתן של מערכות מורכבות וסתגלניות. מחקרו בשנותיו האחרונות התמקד בקשר שבין הפשוט למורכב.
בשנת 1955 נישא למרגרט דאו, שנפטרה בשנת 1981. נולדו להם בן ובת. בשנת 1992 נישא למרשה סאות'וויק, ממנה התגרש. בשנת 2012 כתב הקדמה לספרה של בת זוגו, מארי מקפאדן, "Mary McFadden: A Lifetime of Design, Collecting, and Adventure".
גל-מאן נפטר בסנטה פה ב-24 במאי 2019.
על שמו נקרא אחד הרחובות בשכונת "קריית חתני פרס נובל" שבמערב ראשון לציון (איות שם הרחוב על השלטים ובמפות הוא "מוריי גלמן").
אמנזיית גל-מאן היא התופעה בה מומחים מודעים לשגיאות מהותיות בדיווחי תקשורת מתחום ההתמחות שלהם אך ממשיכים לייחס אמינות גבוהה לשאר הדיווחים בתקשורת. לאחר ששוחח איתו עליה, הסופר מייקל קרייטון בחר לקרוא לתופעה על שם גל-מאן כדי להקנות לה נופך סמכותי.
למנה

| למנה |
| --- | --- |
 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: דמויי עמלץ
משפחה:: עמלציים
סוג:: למנה
מינים
 Lamna nasus  Lamna ditropis
שם מדעי
 Lamna ‏קיוויה, 1816
למנה (שם מדעי: Lamna) הוא סוג של כרישים ממשפחת העמלציים, הקרובים לעמלץ הלבן.
מאפיינים

רוב בני סוג זה נכחדו וכיום יש רק שני מינים קיימים. כריש הסלמון החי בצפון האוקיינוס השקט ולמנה חוטמנית שחיה בצפון האוקיינוס האטלנטי ובאוקיינוסים הדרומיים.
בני הסוג הם כרישים גדולים, בעלי חוטם גדול ובעלי שיניים גדולות והם בעלי יכולת לשמור על טמפרטורה גבוהה מזו של המים וכך לשחות באוקיינוסים ממוזגים.
הם ניזונים בעיקר מלהקות דגים שהם מוצאים באוקיינוס.
מינים

למנה חוטמנית (Lamna nasus)
כריש הסלמון (Lamna ditropis)
מינים שנכחדו:
Lamna attenuata
Lamna carinata
Lamna hectori
Lamna marginalis
Lamna obliqua
Lamna quinquelateralis
Lamna trigeri
Lamna trigonata
מג'לס (תרבות)

מזרקת האריות בפטיו דה לוס לאונס בארמון אלהמברה בגרנדה
מג'לס הוא המשתה החצרני האנדלוסי, אותו אימצו עשירי יהודי ספרד בתור הזהב.
אדם בעל כוח ומעמד פוליטי, כלכלי וחברתי היה מכונה 'הנדיב', והוא היה מכנס סביבו משוררים שנתמכו על ידו כלכלית. בתמורה, הם היו כותבים שירים שהיו מושרים במשתאות שערך.
הנדיב היה מזמין למשתאות אלה את האנשים אשר רצה בחברתם, והם היו נפגשים, בדרך כלל בחצרות הארמונות, לשעות ארוכות של שתיית יין והאזנה לשירים, ריקודים, וחידושים מתחום הרוח והמדע בחסות הנדיב.
החברה החצרנית היהודית בספרד הגיעה למעמד גבוה בזכות כוחם הפוליטי, הכלכלי והחברתי. אנשים אלו סיגלו לעצמם את דרך חייהם של האריסטוקרטים הערבים, והקימו סלונים ספרותיים בארמונותיהם.
הווי המשתה החצרני האנדלוסי

השירה שימשה כבידור העיקרי בתרבות החצרנית. היא לוותה בנגינה, בזמר ובריקוד, ומקומה היה תמיד במסגרת מתורבתת ולעולם לא בטבע פראי.
לעיתים המשתה נערך בארמון, אך בדרך כלל יצאו האנשים החוצה, לגנים. הגנים עוצבו כדוגמת הגנים בארמונות הערביים: ערוגות בשמים, צמחים ופרחים; ציפורי שיר; תעלות, בריכות ומזרקות מים. הטבע נוכח במשתה למטרות יופי ואסתטיקה בלבד, ולא הורשה לגדול ולצמוח פרא.
אלמנט חשוב נוסף במשתה החצרני היה היין, ושירים רבים סובבים סביב נושא זה. בשירים רבים הדובר מזמין את הקהל לשתות עמו, מהלל את היין או מדבר על מזיגת היין על ידי עלמים ועלמות יפי תואר. פעמים רבות היין מתקשר לאור כאנלוגיה ולאושר כגורם.
ראו גם

שירת ימי הביניים של יהדות ספרד
לקריאה נוספת

יוסף וייס, 'תרבות חצרנית ושירה חצרנית בירורים להבנת שירת ספרד העברית', ספר הכינוס העולמי למדעי היהדות קיץ תש"ז, הוצאת ספרים ע"ש י"ל מאגנס האוניברסיטה העברית, תשי"ב
מג'לס, איור מהמאה ה-13
מג'נטה (עיר)

מג'נטה (באיטלקית: Magenta) היא עיר הנמצאת בסמוך למילאנו במחוז לומברדיה שבצפון איטליה. מתגוררים בה 22,643 תושבים (2001).
מג'נטה ידועה בעיקר בגלל קרב מג'נטה שהתחולל בסמוך לה. אחרי מלחמת העולם השנייה פעל במקום מחנה מעבר שאליו העבירו אנשי המוסד לעלייה ב' יהודים לקראת העלאתם ארצה.
בנוסף, צבע היסוד מג'נטה קרוי על שם עיר זו.
קרב מג'נטה

ב-4 ביוני 1859, במהלך מלחמת העצמאות השנייה של איטליה, התחולל קרב בין כוחות מצרפת ומסרדיניה בהנהגתו של נפוליון השלישי לבין כוחות של האימפריה האוסטרית ששלטה אז בצפון איטליה. הקרב לא היה גדול במיוחד, אך הוא הסתיים בתבוסה של הכוח האוסטרי והביא, בסופו של דבר, לשחרור צפון איטליה משליטת האימפריה האוסטרית.
תחנת מעבר למעפילים

פרק זה לוקה בחסר. אנא תרמו לוויקיפדיה ו.
על פעילות ההעפלה באיטליה היה אחראי יהודה ארזי. משרדי המוסד לעלייה ב' שכנו במילאנו במבנה שלפני המלחמה שימש את ארגון הנוער הפשיסטי.
בקיץ 1945 הקימו אנשי החבורה תחנת מעבר למעפילים בווילה פֶזָנָה ליד מג'נטה, שפעלה במסווה של בית ספר חקלאי. הטירה הייתה שייכת לרוזן איטלקי שרצה לכפר על העובדה ששיתף פעולה עם הפשיסטים, והפך למגן היהודים.
במהלך תקופת התארגנות הקצרה שוקמה הטירה על ידי היחידות הארץ ישראליות ולמקום הובא ציוד רב שנגנב ממחסני הצבא הבריטי (מיטות, מזרנים, שמיכות, חביות דלק, ציוד מטבח וכדומה). במקום הוקמו מקומות מסתור תת-קרקעיים שבהם הוסתר הציוד שנועד לספינות המעפילים וכן נשק לפני שנשלח ארצה (אברהם זכאי, שהיה המפקד השני של המחנה, מספר שעם הגעתו קיבל מפה שעליה היו מסומנים 24 מחסנים שהוסתרו באדמה).
בתוך זמן קצר החלו להגיע למחנה מאות צעירים שחיכו להעלאתם ארצה. הדריכו אותם מדריכי תנועות הנוער השונות שפעלו הארץ באותם ימים (השומר הצעיר, המחנות העולים, דרור ועוד). על הצעירים ששהו במחנה הוטלו מטלות רבות ובכללן: הכנת ארגזי מזון ותרופות לספינות, לתפור ערסלים שישמשו כמיטות בימי ההפלגה ואף לתפור תרמילי גב, שיאפשרו למעפילים לארוז את ציודם האישי.
בערבים אורגנה במחנה פעילות תרבותית ובין היתר הוקמה מקהלה ששרה משירי ארץ ישראל.
העובדה שבמחנה שהו אנשים כה רבים (עד אלף איש בו זמנית) יצרה בעיות אספקה, שכן באיטליה של אחרי המלחמה שרר מחסור גדול. בעקבות פנייה לראש העיר מג'נטה זכה המחנה לעזרה.
לפני הפלגתה של כל אחת מהאניות עברו המעפילים הכנה פסיכולוגית ואף עברו אימונים בנשק קר. הצעירים תודרכו כיצד להתנהג בזמן ההפלגה, מה לעשות אם הספינה תתקל באניות הצי הבריטי ואיך להגיב אם חיילים בריטים יעלו על הספינה.
מודוס אופטטיבי

בדקדוק, מוֹדוּס אוֹפְּטַטִיבִי (באנגלית: Optative mood) הוא מודוס המתייחס להבעת משאלה.
באנגלית

באנגלית, המודוס האופטטיבי יכול להופיע בפעלים הכוללים מודוס מובנה:
May you have a long life! (!מי ייתן ותחיה חיים ארוכים)
Would that I were younger. (.הלוואי שהייתי צעיר יותר)
הצירוף "If only" עשוי להעיד אף הוא על שימוש במודוס אופטטיבי:
If only I were rich! (!לו רק הייתי עשיר)
I would sing if only I weren't tone deaf. (.הייתי שר לו רק לא הייתי חירש)
כך גם באשר לצירוף "Let's":
Let's try it. (.הבה ננסה את זה)
Let us pray. (.הבה נתפללה)
בפרוטו-הודו-אירופית

המודוס האופטטיבי מופיע בשפה המשוחזרת פרוטו-הודו-אירופית. כדי ליצור אותו יש לשנות את הפועל הקיים. בפעלים לא-תמטיים, המוספית באה בין השורש לכינוי הגוף והביאה להשמטת התנועה שאחרי כינוי הגוף בצורת היחיד: למשל, h₁ésmi* (הנני) לעומת h₁siéh₂m*. בפעלים תמטיים, המוספית באה בין תנועת העזר לכינוי הגוף וחייבה את שינוי תנועת העזר ל-o* בכל מקרה. בדומה לפעלים הלא-תמטיים, הושמטה אף התנועה שבאה אחרי כינוי הגוף: למשל, bʰéresi* (הוא לוקח) לעומת bʰéroih₂s*.
ראו גם

חיווי
תילוי
הערות שוליים

↑  Robert S.P. Beekes, Comparative Indo-European Linguistics: An introduction, Second edition, pp. 273-277
Benjamin W. Fortson IV, Indo-European Language and Culture: An Introduction, 2004, pp. 95-96
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
מגדל אחמט

| --- | --- |
אין תמונה חופשית
 מידע כללי
 סוג:  גורד שחקים 
 מיקום:  גרוזני 
 מדינה:  רוסיה 
 הקמה ובנייה
 תקופת הבנייה:  2016–2020 (כ־4 שנים)
 תאריך פתיחה רשמי:  2020 
 אדריכל:  אדריאן ג'ון + גורדון גיל 
 מידות
 גובה:  435 מטר
 שטח:  261,679 מ"ר 
 קומות:  102
 קואורדינטות:  43°18′49″N 45°41′43″E﻿ / ﻿43.3137°N 45.6952°E﻿ / 43.3137; 45.6952
 he
 
מגדל אחמט (ברוסית: Ахмат Тауэр) הוא גורד שחקים, הנמצא בבנייה מאז 2016 בעיר גרוזני, בצ'צ'ניה, רוסיה. עם השלמתו בשנת 2024, גובהו יהיה 435 מטר והוא יהיה בנוי מכ-102 קומות.
על פי התכנון, הבניין יהיה השני בגובהו ברוסיה ובאירופה אחרי מרכז לאחטה בסנקט פטרבורג.
הערות שוליים

↑  https://www.grozny-inform.ru/news/economic/127201/
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
מודל ראשונים

מודל הראשונים (באנגלית: Rishon Model), הוא ניסיון להציג תאוריה שלפיה הפרמיונים (קווארקים ולפטונים) אינם חלקיקי יסוד (כלומר בלתי ניתנים לחלוקה), אלא הם מורכבים מחלקיקים קטנים יותר. חיים הררי שהציע את המודל כינה את התת-חלקיקים האלה בשם העברי ראשונים.